Stanovisko Komisie na základe článku 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh smernice Európskeho Parlamentu a Rady o službách na vnútornom trhu, k zmene a doplneniu návrhu Komisie na základe článku 250 ods. 2 Zmluvy o ES /* KOM/2006/0718 v konečnom znení - COD 2004/0000 */





[pic] | KOMISIA EURÓPSKYCH SPOLOČENSTIEV | Brusel, 16.11.2006 KOM(2006) 718 v konečnom znení 2004/0001 (COD) STANOVISKO KOMISIEna základe článku 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh SMERNICE EURÓPSKEHO PARLAMENTU A RADY O SLUŽBÁCH NA VNÚTORNOM TRHU, K ZMENE A DOPLNENIU NÁVRHU KOMISIE na základe článku 250 ods. 2 Zmluvy o ES 2004/0001 (COD) STANOVISKO KOMISIEna základe článku 251 ods. 2 tretí pododsek písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh SMERNICE EURÓPSKEHO PARLAMENTU A RADY O SLUŽBÁCH NA VNÚTORNOM TRHU (Text s významom pre EHP) 1. ÚVOD V článku 251 ods. 2 tretí pododsek písm. c) Zmluvy o ES sa ustanovuje, že Komisia vydáva stanovisko k pozmeňujúcim a doplňujúcim návrhom Európskeho parlamentu z druhého čítania. Stanovisko Komisie k 3 pozmeňujúcim a doplňujúcim návrhom Európskeho parlamentu sa uvádza ďalej. 2. SÚVISLOSTI Návrh postúpený Európskemu parlamentu a Rade (dokument KOM (2004)2, konečné znenie - 2004/0001 (COD): | 6. 2. 2004 | Stanovisko Európskeho hospodárskeho a sociálneho výboru vydané: | 9. 2. 2005 | Stanovisko Výboru regiónov vydané: | 29. 9. 2004 | Stanovisko Európskeho parlamentu (prvé čítanie) vydané: | 16. 2. 2006 | Zmenený a doplnený návrh postúpený: | 6. 4. 2006 | Spoločná pozícia prijatá kvalifikovanou väčšinou: | 24. 7. 2006 | Stanovisko Európskeho parlamentu (druhé čítanie) vydané: | 15. 11. 2006 | 3. Cieľ návrhu Komisie Cieľom návrhu Komisie je: - zlepšenie základu pre hospodársky rast a zamestnanosť v EÚ; - dosiahnutie skutočného vnútorného trhu so službami prostredníctvom odstránenia právnych a administratívnych prekážok v rozvoji činností v oblasti služieb; - posilnenie práv spotrebiteľov ako užívateľov služieb; - ustanovenie právne záväzných povinností v prospech účinnej administratívnej spolupráce medzi členskými štátmi. 4. STANOVISKO KOMISIE K POZMEňUJÚCIM A DOPLňUJÚCIM NÁVRHOM EURÓPSKEHO PARLAMENTU Parlament v druhom čítaní prijal 3 pozmeňujúce a doplňujúce návrhy týkajúce sa spoločnej pozície Rady. V nich sa zavádzajú zmeny určitých komitologických aspektov textu bez toho, aby bola ovplyvnená podstata alebo zásady spoločnej pozície a zmeneného a doplneného návrhu Komisie. Po medziinštitucionálnych diskusiách Komisia prijíma všetky 3 nasledujúce pozmeňujúce a doplňujúce návrhy . Ide o tieto pozmeňujúce a doplňujúce návrhy: Pozmeňujúci a doplňujúci návrh 40 – článok 23 ods. 4 Poistenie profesijnej zodpovednosti a záruky V tomto pozmeňujúcom a doplňujúcom návrhu sa s odvolaním na článok 40 ods. 2a ustanovuje namiesto regulačného postupu regulačný postup s kontrolou, aby bolo možné zaviesť spoločné kritériá na vymedzenie toho, čo je primerané vzhľadom na charakter a rozsah rizika, na účely poistenia profesijnej zodpovednosti a záruk. Pozmeňujúci a doplňujúci návrh 41 – článok 36 Vykonávacie opatrenia V tomto pozmeňujúcom a doplňujúcom návrhu sa s odvolaním na článok 40 ods. 2a ustanovuje namiesto regulačného postupu regulačný postup s kontrolou na účely stanovenia časových lehôt, ktoré majú členské štáty dodržať v určitých prípadoch administratívnej spolupráce. Pozmeňujúci a doplňujúci návrh 42 – článok 40 ods. 2a Komitológia V tomto pozmeňujúcom a doplňujúcom návrhu sa k regulačnému postupu pridáva regulačný postup s kontrolou a s odvolaním sa na článok 23 ods. 4 a článok 36 tvorí tento pozmeňujúci a doplňujúci návrh základ pre zavedenie regulačného postupu s kontrolou v týchto článkoch. 5. Záver Podľa článku 250 ods. 2 Zmluvy o ES Komisia týmto mení a dopĺňa svoj návrh, ako je uvedené v texte.